Държавен вестник, бр. 59, 2016 г., стр. 86

СТР.  86	
Д Ъ Р Ж А В Е Н  В Е С Т Н И К 	
БРОЙ  59
(2) Министърът на финансите изразява 
становища по чл. 6, ал. 3, чл. 7, ал. 3 и чл. 12 
в срок до 15 работни дни от датата на пос­
тъпването на документите в деловодството 
на Министерството на финансите в писмена 
и електронна форма.
(3) В случаите на възобновено съгласува­
не по чл. 9, ал. 2 министърът на финансите 
изразява становище в срок до 15 работни 
дни от датата на постъпването на докумен­
тите по процедурата в деловодството на 
Министерството на финансите в писмена и 
електронна форма.
Г л а в а  ч е т в ъ р т а
ИНФОРМАЦИЯ 
Чл. 14. (1) Документите по чл. 7, ал. 2 
съдържат най-малко информация за: 
1. правното основание на мярката, вклю­
чително и от гледна точка на приложимото 
законодателство по държавните помощи и 
приложимите дефиниции, когато такива се 
прилагат;
2. условията за кандидатстване и изпъл­
нение по съответната мярка, включително 
информация за допустимите и недопустимите 
дейности, разходи, бенефициенти и партньори; 
3. указания за начина, за механизма и 
информационните източници, чрез които се 
контролира наличието и изпълнението на 
условията, имащи отношение към държавни­
те помощи преди одобряване на проектното 
предложение и към датата на предоставяне 
на помощта (контролен лист, методика за 
проверка и др.);
4. информация за характера на плани­
раните взаимоотношения между страните, 
предоставящи и получаващи подпомагането/
помощта и имащи характер на акт, с който 
се предоставя помощта (договор, заповед, 
споразумение и др.), и когато е приложимо, 
указания за начина, по който се контролира 
наличието и изпълнението на условията, 
имащи отношение към държавните помощи 
за срока на изпълнение на проекта и/или 
след него, когато това е приложимо;
5. информация за условията, приложими 
спрямо партньорството, когато това е до­
пустимо, включително да е видно какъв е 
размерът/интензитетът на помощта и видът 
на разходите за партньора; 
6. друга релевантна информация по пре­
ценка на управляващия орган, включително 
анализи за пазарни съответствия, предпро­
ектни проучвания, прогнози, бизнес планове, 
обосновки и др. 
(2) В случаите, когато се изпращат за 
съгласуване мерки, които са разработени 
като попадащи извън обхвата на правилата 
за държавните помощи, управляващият орган 
на съответната оперативна програма прилага 
подробен анализ за:
1. неизпълнение на критерии от чл. 107, 
параграф 1 от ДФЕС и обосновката за не­
изпълнението; 
2. начина за контрол на неизпълнението 
по т. 1 преди, по време и след предоставяне 
на подпомагането;
3. други аргументи, които подкрепят те­
зата, че мярката е извън обхвата на чл. 107, 
параграф 1 от ДФЕС. 
Г л а в а  п е т а
ДРУГИ УСЛОВИЯ
Чл. 15. В случаите на чл. 2, т. 2 – 4 уп­
равляващият орган прилага процедурите на 
Закона за държавните помощи и правилника 
за неговото прилагане. За мерките по чл. 2, 
т. 3 министърът на финансите може да изрази 
едновременно със становището по чл. 12, ал. 1 
и становище по чл. 9 от Закона за държав­
ните помощи, когато управляващият орган 
е поискал такова. 
Чл. 16. За процедури, по които се предвиж­
да предоставяне на държавна помощ, която е 
освободена от задължението за уведомяване на 
основание на акт на Съвета или на Европей­
ската комисия, всички последващи действия на 
управляващия орган следва да са в изпълнение 
на Закона за държавните помощи и правилника 
за неговото прилагане. 
Чл. 17. (1) Всяко отразяване на промени 
в документ от вече подадени документи по 
чл. 6, 7 и 12 се осъществява в режим „про­
следяване на промените“.
(2) Проектите на документи по чл. 26, ал. 1 
ЗУСЕСИФ се предоставят за становище на 
министъра на финансите на български език. 
(3) В случаите, когато се съгласуват мерки 
по чл. 2, т. 3, документите се придружават 
и от контролен лист за съответствие по 
образец, който е достъпен на адрес: http://
stateaid.minfin.bg/.
ПРЕХОДНИ И ЗАКЛЮЧИТЕЛНИ 
РАЗПОРЕДБИ
§ 1. За процедурите, които са в процес на 
съгласуване с министъра на финансите, редът 
по наредбата се прилага съобразно етапа, на 
който се намират.
§ 2. Наредбата се издава на основание 
чл. 26, ал. 3 от Закона за управление на 
средствата от Европейските структурни и 
инвестиционни фондове. 
Министър: 
Владислав Горанов